jkorsvik/nowiki_second_scrape_merged huggingface dataset:
Hypertermi

Hypertermi er forhøyet kroppstemperatur (over 38,2 ℃) som en følge av at organismens varmeproduksjon øker mer enn varmetapet.Dette skjer ved at musklene utvikler varme som kroppen ikke blir kvitt. Det kan oppstå i varmt vær, særlig i forbindelse med væskemangel (dehydrering) ettersom mennesker bruker mye vann for å holde temperaturen nede, både ved svette og ved at vanndamp pustes ut.


== Overoppheting ==
Ved overoppheting er kroppstemperaturen mellom 37 ℃ og 40 ℃. Vanlige symptomer er hodepine, svimmelhet, tørste, muskelsvakhet eller muskelkramper, kvalme og brekninger.
Symptomene er mildere enn ved heteslag, og de går typisk raskt tilbake med god væsketilførsel og avkjøling.


== Heteslag ==
Heteslag, også kalt solstikk eller heteutmattelse, er en livstruende tilstand karakterisert ved forhøyet kroppstemperatur over 40 ℃, vanligvis kombinert med lavt blodtrykk og nedsatt bevissthet eller bevisstløshet.
Sjansen for heteslag øker i varmt vær med høy luftfuktighet. Kroppen utvikler varme og svette som ikke fordamper, noe som hindrer en avkjølende effekt.


=== Symptomer ===
Solstikk ytrer seg ved hodepine, kramper og bevissthetsforstyrrelse. Symptomene har i hovedsak sin årsak i forhøyet kroppstemperatur, men kan også oppstå hvis hodet er utsatt for direkte oppvarming over lang tid.


== Referanser ==
The Sentinel

The Sentinel er en filmthriller fra 2006 med Michael Douglas, Kiefer Sutherland, Eva Longoria og Kim Basinger i hovedrollene. Filmen er basert på en roman ved samme navn av tidligere hemmelig agent i Secret Service Gerald Petievich. The Sentinel hadde norgespremiere den 1. september 2006. 


== Handling ==
Pete Garrison (Michael Douglas) er en av livvaktene til Sarah Ballentine, som er førstedame i USA (spilt av Kim Basinger). Han er også en av de eldste og mest lojale tjenestemennene i livvaktstyrken. En av de andre tjenestemennene, Charlie Merriweather (Clark Johnson), blir skutt i ryggen, og Garrison blir traumatisert av hendelsen siden han var en av Merriweathers nærmeste venner. En pålitelig tyster tipser ham om at drapet på Merriweather har sammenheng med en plan om å snikmyrde presidenten, og Garrison melder fra om dette til sine overordnede. 
Tipset avdekker at det finnes en muldvarp som har tilgang til detaljer om sikkerhetsopplegget rundt presidenten, og som gir informasjonen videre til drapsmennene. Et team fra USAs Secret Service under ledelse av David Breckinridge (Kiefer Sutherland), som har ferskingen Jill Marin (Eva Longoria) som makker, får ansvaret for å etterforske tipset, og de tester alle i livvaktstyrken ved hjelp av løgndetektor. I mellomtiden har muldvarpen funnet ut at Garrison har noe på gang med USAs førstedame, og forsøker å sette en felle for ham ved å lure ham til en café som er kjent som møtestedet til colombianske gjenger. Garrison lar seg lure, og det skjer også en feil med resultatene fra løgndetektortesten han måtte gjennomgå. Dermed ender Garrison opp som hovedmistenkt – kollegene i Secret Service tror det er han som er muldvarpen og som stod bak drapet på Merriweather.


== Skuespillere ==
Michael Douglas som Peter "Pete" Garrison
Kiefer Sutherland som David "Dave" Breckinridge
Eva Longoria som Jill Marin
Kim Basinger USAs førstedame Sarah Ballentine
David Rasche som USAs president John Ballentine
Martin Donovan som William "Bill" Montrose
Ritchie Coster som "The Handler"
Blair Brown som USAs nasjonale sikkerhetsrådgiver
Nancy Ajram som seg selv
Kristin Lehman som Cindy Breckinridge
Raynor Scheine som Walter Xavier
Chuck Shamata som direktør Overbrook
Paul Calderón som assisterende direktør Cortes
Clark Johnson som Charlie Merriweather
Raoul Bhaneja som Aziz Hassad
Yanna McIntosh som Teddy Vargas
Joshua Peace som tjenestemann Davies
Simon Reynolds som Tom DiPaola
Geza Kovacs som tjenestemann Turzanski
Jasmin Geljo som en leiemorder
Danny A. Gonzales som FBI-tjenestemann Hugo Ortega
Jude Coffey som tjenestemann Welke
Gloria Reuben som fru Merriweather


== DVD-utgivelser ==


== Eksterne lenker ==
(en) Offisielt nettsted 
(en) The Sentinel på Internet Movie Database 
(no) The Sentinel hos Filmfront 
(sv) The Sentinel i Svensk Filmdatabas 
(da) The Sentinel i Danmark Nationale Filminstitut 
(fr) The Sentinel på Allociné 
(nl) The Sentinel på MovieMeter 
(en) The Sentinel på AllMovie 
(en) The Sentinel på Rotten Tomatoes 
(en) The Sentinel på Metacritic 
(en) The Sentinel på Box Office Mojo 
Om The Sentinel på Filmweb
Somerset County (Maryland)

Somerset County er et fylke i den amerikanske delstaten Maryland. Det ligger sørøst i staten og grenser mot Wicomico County i nord og Worcester County i øst. Det har også grense til delstaten Virginia i sør. 
Somerset Countys totale areal er 1 582 km² hvorav 736 km² er vann. I 2000 hadde fylket 24 747 innbyggere. Administrasjonssenteret ligger i byen Princess Anne.
Fylket ble grunnlagt i 1666 og har fått sitt navn etter Mary Somerset.


== Eksterne lenker ==
(en) Offisielt nettsted 
(en) Somerset County, Maryland – kategori av bilder, video eller lyd på Commons 
Somerset County Library
Your Community Link: A Database of Community, Government, and Non-Profit organizations on the Lower Shore
openstreetmap, geografisk plassering
Worcester County (Maryland)

Worcester County er et fylke i den amerikanske delstaten Maryland. Det ligger sørøst i staten og det grenser mot Somerset County i vest og Wicomico County i nordvest. Det har også grense til delstatene Virginia i sør og Delaware i nord.
Worcester Countys totale areal er 1 799 km² hvorav 574 km² er vann. I 2000 hadde fylket 46 543 innbyggere. Administrasjonssenteret ligger i byen Snow Hill.
Fylket ble grunnlagt i 1742 av land som ble utskilt fra Somerset County og har fått sitt navn etter en greve av Worcester.


== Eksterne lenker ==
(en) Offisielt nettsted 
(en) Worcester County, Maryland – kategori av bilder, video eller lyd på Commons
Howard County (Maryland)

Howard County er et fylke i den amerikanske delstaten Maryland. Det ligger i de sentrale delene av staten og det grenser mot Anne Arundel County i sørøst, Baltimore County i nordøst, Carroll County i nord, Frederick County i nordvest, Montgomery County i vest og mot Prince George's County i sør.
Howard Countys totale areal er 656,69 km² hvorav 3,91 km² er vann. I 2000 hadde fylket 269 457 innbyggere. Administrasjonssenteret ligger i byen Ellicott City.
Fylket ble grunnlagt i 1838 fra land som ble utskilt fra Anne Arundel County og har fått sitt navn etter guvernør John Eager Howard, som også var offiser i den amerikanske borgerkrigen.


== Eksterne lenker ==
(en) Offisielt nettsted 
(en) Howard County, Maryland – kategori av bilder, video eller lyd på Commons 
Howard County 26.9.2003 Wayback
Howard County 1.11.1996 Wayback
OpenStreetMap.org geografisk plassering
Anne Arundel County

Anne Arundel County er et fylke i den amerikanske delstaten Maryland. Det ligger i de sentrale delene av staten og det grenser mot  Baltimore City og Baltimore County i nord, Calvert County i sør, Kent County i nordøst, Howard County i nordvest, Prince George's County i vest, Queen Anne's County i øst og mot Talbot County i sørøst.
Anne Arundel Countys totale areal er 1 523 km² hvorav 445 km² er vann. I 2010 hadde fylket 	537 656 innbyggere og administrasjonssenteret ligger i byen Annapolis som også er delstatshovedstad i Maryland.
Fylket ble grunnlagt i 1650 og har fått sitt navn etter Anne Arundell fra familien Arundell i Cornwall i England og hustru til Cæcilius Calvert, 2. baron av Baltimore.


== Referanser ==


== Eksterne lenker ==
(en) Offisielt nettsted 
(en) Anne Arundel County, Maryland – kategori av bilder, video eller lyd på Commons 
Geografisk plassering
Anne Arundel County Code
Anne Arundel Elections Statistics
Annapolis and Anne Arundel County Conference and Visitors Bureau
Anne Arundel County Business Directory
Sisters in Crime

Sisters in Crime er en organisasjon og et nettverk for kvinnelige forfattere, utgivere, bokhandlere og agenter innen kriminallitteratur. Organisasjonen ble grunnlagt i 1986 av forfatteren Sara Paretsky og andre kvinnelige deltakere på BoucherCon, en årlig konferanse for kriminteresserte. Sisters in crime har (2006) omkring 3400 medlemmer. Den er USA-basert, men aksepterer medlemmer fra hele verden og har egne underavdelinger i fem land: Australia, Canada, Sveits, Tyskland og Østerrike. 
Organisasjonens formål, som uttrykt på dens nettsider er:

«Å bekjempe diskriminering av kvinner innen kriminallitteraturen, å opplyse utgivere og publikum om den forskjellsbehandlingen kvinnelige forfattere utsettes for, å høyne bevisstheten om deres bidrag til genren og å fremme den profesjonelle utviklingen til kvinner som skriver kriminallitteratur.»


== Eksterne lenker ==
Sisters in Crime – offisielt nettsted
Calvert County

Calvert County er et fylke i den amerikanske delstaten Maryland. Det ligger i de sørlige delene av staten og er en halvøy som grenser mot Chesapeake Bay i øst og Patuxent-elven i vest. Den grenser mot følgende fylker, Anne Arundel County i nord, Charles County i vest, Dorchester County i øst, Prince George's County i nordvest, St. Mary's County i sør og mot Talbot County i øst.
Calvert Countys totale areal er 894 km² hvorav 336 km² er vann. I 2000 hadde fylket 86 474 innbyggere.  Administrasjonssenteret ligger i byen Prince Frederick.
Fylket ble grunnlagt i 1654 og har fått sitt navn etter familien Calvert.


== Eksterne lenker ==
(en) Offisielt nettsted 
(en) Calvert County, Maryland – kategori av bilder, video eller lyd på Commons 
Calvert County, Maryland Visitor's Guide
Geografisk plassering
Charles County

Charles County er et fylke i den amerikanske delstaten Maryland. Det ligger i de sørlige delene av staten og grenser mot Calvert County i øst, Prince George's County i nord og mot St. Mary's County i sør. Det har også grense mot delstaten Virginia i sør og vest.
Charles Countys totale areal er 1 666 km² hvorav 472 km² er vann. I 2000 hadde fylket 120 546 innbyggere.Administrasjonssenteret ligger i byen La Plata.
Fylket ble grunnlagt i 1658 og har fått sitt navn etter den tredje baron av Baltimore, Charles Calvert (1637–1715).


== Eksterne lenker ==
(en) Offisielt nettsted 
(en) Charles County, Maryland – kategori av bilder, video eller lyd på Commons 
Charles County Commissioners' Office
Charles County Maryland (Wayback)
Visions of the Beast

Visions of the Beast er en DVD av Iron Maiden gitt ut i 2002. 
DVD-en inneholder alle musikkvideoene til Iron Maiden fra og med Iron Maiden (1980) til Brave New World (2000). Det er også en hel del bonusmateriell som for eksempel to ekstra musikkvideoer ikke gitt ut på album, og tegnede versjoner av musikkvideoene til The Number of the Beast, Fligth of Icarus, Aces High og Run to the Hills. DVD-en havnet som nr. 1 på VGs DVD-liste.
Prince George’s County

Prince George's County er et fylke i den amerikanske delstaten Maryland. Det ligger i de sentrale delene av staten og grenser mot Anne Arundel County i øst, Calvert County i sørøst, Charles County i sør, Howard County i nord og mot Montgomery County i nordvest. Det har også grense mot delstaten Virginia i sørvest og mot Washington, D.C. i vest.
Prince George's Countys totale areal er 1 290,98 km² hvorav 33,72 km² er vann. I 2004 hadde fylket 842 967 innbyggere. Administrasjonssenteret ligger i byen Upper Marlboro.


== Historie ==
Fylket ble grunnlagt i 1696 av land som ble utskilt fra fylkene Charles og Calvert County. Det har fått sitt navn etter prins George av Danmark, som var bror til  Christian V, konge av Danmark og Norge.


== Eksterne lenker ==
 Prince George’s County hos Wikivoyage

(en) Offisielt nettsted 
(en) Prince George's County, Maryland – kategori av bilder, video eller lyd på Commons
Alkyner

Alkyner er stoffgruppenavnet til hydrokarboner med en trippelbinding mellom karbonatomene i molekylet. Et alkyn er følgelig en umettet organisk forbindelse, ettersom det ikke bare består av enkeltbindinger. Et alkyn består kun av karbon- og hydrogenatomer. Alkyner har endelsen -yn, og formelen CnH2n-2. Det enkleste alkynet har derfor formelen C2H2 og navnet Etyn, men er bedre kjent i dagligtale som acetylen.
Umettede hydrokarboner som alkyner kan påvises ved å tilsette en løsning av Br2. Da vil fargen til Br2 forsvinne gjennom denne addisjonsreaksjonen: 
CHCH → BrHCCHBr 
og videre reagerer dette gjennom denne addisjonsreaksjonen:
CH2CH2 → BrH2CCH2Br


== Se også ==
Alkaner
Alkener
Organisk kjemi
Montgomery County (Maryland)

Montgomery County er et fylke i den amerikanske delstaten Maryland. Det ligger i de sentrale delene av staten og grenser mot Carroll County i nord, Frederick County i nordvest, Howard County i nord og mot Prince George's County i øst. Det har også grense mot delstaten Virginia i vest og mot Washington, D.C. i sør.
Områdets totale areal er 1 313,49 km² hvorav 30.1 km² er vann. Montgomery County hadde 1 054 827 innbyggere per 1. juli 2021. Administrasjonssenteret ligger i byen Rockville. Fylkets største by er Gaithersburg.


== Historie ==
Fylket ble grunnlagt i 1776 av land som ble utskilt fra Frederick County og har fått sitt navn etter general Richard Montgomery, som deltok i den amerikanske uavhengighetskrigen.


== Eksterne lenker ==
(en) Offisielt nettsted 
(en) Mate-URL 
(en) Montgomery County, Maryland – kategori av bilder, video eller lyd på Commons
Polarstatuetten

Polarstatuetten er en årlig forskningspris, delt ut av Amundsensenteret som honnør for å ha bidratt til arktisk forsking og styrking av Tromsøs posisjon som forskningssenter.  Prisen er en statuett i Senja-bjørk av treskjærer Olav Jenssen fra Silsand, en miniatyr av Roald Amundsen-monumentet på Prostneset i Tromsø.

1995 Ole Danbolt Mjøs, for å ha sikret Norsk Polarinstitutt til Tromsø i 1989
1996 miljøvernminister Thorbjørn Berntsen
1997 Ivan Kristoffersen, redaktør i Nordlys
1999 direktør Olav Holt
2001 Tore Vorren, professor ved Universitetet i Tromsø
2002 Bjørn Gulliksen, professor ved Norges Fiskerihøgskole
St. Mary’s County

St. Mary's County er et fylke i den amerikanske delstaten Maryland. Det ligger i de sørlige delene av staten og er omkranset av vann, av elvene Patuxent River, Potomac River og Wicomico River og av bukten  Chesapeake Bay. Det grenser mot fylkene Calvert County i nord og Charles County i nordvest
St. Mary's Countys totale areal er 1 582 km² hvorav 734 km² er vann. I 2000 hadde fylket 86 211 innbyggere. Administrasjonssenteret ligger i byen Leonardtown.
Fylket ble grunnlagt i 1637 som Marylands første fylke da St. Mary's City var hovedstad i staten. Det er oppkalt til ære for jomfru Maria.


== Eksterne lenker ==
(en) Offisielt nettsted 
(en) St. Mary's County, Maryland – kategori av bilder, video eller lyd på Commons 
St. Mary's County Travel and Tourism
St. Marys College of Marylands nettsted
Historical photo's of life in St. Mary's County provided by the Maryland State Archives
Lyrics to song about St. Marys County, "Down in Mary's land", by Mary Chapin Carpenter.
Live Southern Maryland Weather
Sheriff's office
Taxi 1

Taxi 1 as er et selskap som utfører drosjekjøring i Hordaland (Bergen, Askøy, Fjell og Sund). Selskapet har også blitt tildelt konsesjon i Stjørdal. 
I Hordaland har selskapet over 100 sjåfører, ca. 85 ordinære løyver og ca. seks-syv reserveløyver. Årlig gjennomfører selskapet rundt 250  000 turer (2012). Selskapet omsetter for om lag 50 millioner kroner hvert år.
Taxi 1 As har 67 drosjeløyver under eget navn som dem besitter, og har dermed bare ca. 18 eksterne løyver og drosjeeiere. Taxi 1 har de siste årene hatt en positivt økning i kundeantall og løyver. Dette kan skyldes intern uro i flere andre drosjeselskaper i Bergen som gjør at mange ønsker å knytte seg til Taxi1. Selskapet kommer til å omsette for 60 millioner innen året 2013 er omme. De ønsker også å ha 100 drosjer i trafikk innen 31.12.2013.
De har også fått konsesjon til å drive trafikkskole i Bergen, og har starter opp Taxi1 Trafikkskolen sommeren 2011. De er også veldig miljøbeviss, og har flere Nissan Leaf drosjer under Grønntaxi, som er miljøkonseptet til Taxi1.
En av Taxi1's biler ble brukt som jentetaxi i Bergen som ble arrangert av Sparebank1 og P5 fra begynnelsen av August til slutten av September. Dette var en stor sukeees som mange jenter benyttet seg av.


== Eksterne lenker ==
Offisielt nettsted 
Skaper taxi-konkurranse
Stjørdal ønsker Taxi 1
Kvitretten

Kvitretten (etablert 1991 i Trondheim, nedlagt 2001) var en norsk vokalgruppe, kjent for improvisasjon og a cappella-musikk på utgivelser, konserter, fjernsyn og internasjonale turneer.
Kvitretten var initielt bestående av arrangør og komponist Eldbjørg Raknes,  Kjersti Stubø (91-97), Tone Åse, Anna Sundström (91-94) og Hans Jørgen Støp (91-95).  De var å finne på Nordlyd 1993 med bestillingsverket Ro u ro av Elin Rosseland, komponiststøttet av Rikskonsertene. Etter en del utskiftinger, ga Raknes/Stubø/Åse samt Kristin Asbjørnsen ut debutalbumet Voices (1996) med tekster av Raknes og Sidsel Endresen. De medvirket på 
bestillingsverket Hysj av Lars Martin Myhre til Vestfoldspillene 97 (Tylden & Co., 1997), samt Odd Børretzens Vintersang (1998) og mottok Norsk kulturråds ensemblestøtte 1997-99.
Med Solveig Slettahjell istedenfor Stubø utkom Everything turns (1999). Tjueseks tekster av lyrikeren Torgeir Rebolledo Pedersen ble fremført som bestillingsverk til Moldejazz 2000, og utgitt på platen Kloden er en snurrebass som snurrer oss (2001).  Etter turne i Tyskland ble avskjedskonserter holdt 2000-01.
Musikk og arrangement har, i tillegg til i hovedsak Raknes, vært ved Jon Balke, Elin Rosseland, Vigleik Storaas, Christian Wallumrød og Ståle Storløkken. Alle plater ble utgitt på Curling Legs.


== Eksterne lenker ==
(en) Kvitretten på Discogs 
(en) Kvitretten på MusicBrainz 
Eldbjørg Raknes' nettsted
Susanne Fuhr

Susanne Fuhr (født 13. juni 1953 i Oslo) er en norsk jazzvokalist, revyartist og skuespiller, kjent med eget S.F. Band på 1970-tallet. Første utgave  besto av Bent Patey gitar, Rune Klakegg piano, Åge Røthe bass Bjørn Jenssen trommer, men gjennombruddet kom med neste utgave som besto av Brynjulf Blix tangenter, Arne Frang sax, Sveinung Hovensjø bass + gitar og Svein Christiansen trommer, på Moldejazz 1979.  Hennes S.F. Quartet med Dag Arnesen piano, Bjørn Kjellemyr bass og Svein Christiansen trommer gjestet Nattjazz 1982.
Hun var også med i musikaler, bl.a. Dans med oss Gud, som bl.a. med Ove Thue, Sigvart Dagsland og Gudny Aspaas ga platen Dans med oss Gud (KKV, 1982), tekstsatt av Erik Hillestad.  
Videre var hun i Stopp verden, jeg vil av (Soria Moria Teater, 1986) og Annie (musikal) 2 på Chateau Neuf (2005). 
Med Odd Børretzen ga hun ut Don't explain (Bergen Digital, 1991), med musikalsk hjelp av Dag Arnesen og Olaf Kamfjord, basert på forestillingen Billie Holiday på Grønland torg også vist på NRK 1991.
Hun deltok i Melodi Grand Prix 1983 og 1986, og medvirket på TV-seriene Fortuna (1993), Morsarvet (1993) og Hem til byn (1999).  
Hun satte tekster til musikk av Kurt Weill, fremført i trio med Olga Konkova piano og Per Mathisen bass (2005).
Hun er også sentral i monologen Umettelig, assistert av trekkspiller Espen Leite.
Hun har også hatt stemmene til Edna Mode i animasjonsfilmen De utrolige, Hjerterdronningen i Disney-filmen Alice i Eventyrland og Asajj Ventress i TV-serien Star Wars: The Clone Wars.


== Diskografi ==
Domino (1981)
Sister, You Ain't Had the Blues (1982) med Sandvika Storband
Don't Explain - en gave fra Billie Holiday (1991)


== Referanser ==


== Eksterne lenker ==
(en) Susanne Fuhr – kategori av bilder, video eller lyd på Commons 
(en) Susanne Fuhr på Discogs 
(en) Susanne Fuhr på MusicBrainz '
Bør Børson Jr.

Bør Børson Jr. er ei bok skrevet av Johan Falkberget i 1920. Stoffet ble dramatisert i 1929, og det ble filmatisert for første gang i 1938 med Toralf Sandø i rollen som Bør.
Stykket handler om den dumsnille og godtroende ungkaren Bør Børson juniors kamp for rikdom og berømmelse. Han driver bygdas landhandleri og reiser titt og ofte på handelsturer til «Trondhjæm». Før han når sin berømmelse og rikdom må han kjempe mot forføreriske jomfruer, «bygdedyr» og aksjespekulanter. Handlingen er lagt til den oppdiktede bygda Olderdalen i Sør-Trøndelag, med en referanse til Støren og Gauldalen.
Da Falkbergets roman ble utgitt, kom det kritikk fra personer som mente han hadde skrevet om dem eller noen de kjente, det vil si at det var en nøkkelroman. Senere er stykket gått inn i historien som et utpreget eksempel på norsk folkekomedie.
En teatermusikal basert på boka ble skrevet av Egil Monn-Iversen (musikk) og Harald Tusberg (manus). Dette blir regnet som den første norske musikalen.
Urpremieren fant sted på Det Norske Teatret i Oslo i 1972, da med Rolv Wesenlund i hovedrollen som Bør Børson jr. Oppsetningen ble en stor suksess, og musikalen og Monn-Iversen ble tildelt juryens hederspris under Spellemannprisen samme år. Denne suksessen førte til at det ble lagd filmversjon i 1974, med mange av de samme skuespillerne som fremførte stykket på Det Norske Teatret.


== Eksterne lenker ==
Utgaven fra 1999 hos Nasjonalbiblioteket.
Pregolja

Pregolja (russisk: Преголя, tysk: Pregel) er en elv i Russland som renner gjennom den russiske eksklaven Kaliningrad oblast og byen Kaliningrad.  
Pregolja har sitt utspring i elvene Instrutsj og Angrapa og munner ut i Østersjøen. Den har en totallengde på 123 kilometer, eller 292 kilometer hvis man regner med Angrapa. Den har et nedbørfelt på 15 500 km². Elven er seilbar på hele strekningen, og den hadde før utbyggingen av jernbanenett og veier en viktig rolle som transportvei i Øst-Preussen.    
Det klassiske matematiske problemet de syv königsbergske broer ble basert på broene som gikk over elven i det gamle Königsberg (nå Kaliningrad). 


== Referanser ==


== Eksterne lenker ==
(en) Pregolya River – kategori av bilder, video eller lyd på Commons